Foto: Twitter/BelRedDevils Jahon chempionati G va H guruhining so‘nggi tur o‘yinlari o‘z nihoyasiga yetdi va 1/8 finalining so‘nggi juftliklari ma’lum bo‘ldi. G guruhida 1-o‘rinni egallagan Belgiya terma jamoasi H guruhida 2-pog‘onani band qilgan Yaponiya terma jamoasiga qarshi o‘ynaydi. Uchrashuv 2 iyul kuni Rostov-na-Donuda, Toshkent vaqti bilan 23:00 da bo‘lib o‘tadi. H guruhida 1-o‘rinni egallagan Kolumbiya terma jamoasi G guruhida 2-o‘rin egasi Angliya terma jamoasi bilan chorak final yo‘llanmasi uchun kurashadi. Uchrashuv 3 iyul kuni "Spartak" stadionida, Toshkent vaqti bilan 23:00 da o‘tkaziladi.